cyanic-selkie/wikianc huggingface dataset:
ป้ายจราจรในประเทศไทย
ป้ายเตือนในงานก่อสร้าง
สำหรับป้ายแนะนำให้รวมถึงป้ายอื่น ๆ ที่เกี่ยวข้องกับงาน เช่น ป้ายที่ใช้ประโยชน์ในการประชาสัมพันธ์ และป้ายโครงการเป็นต้น
ลักษณะของป้ายจราจรนี้ให้เป็นไปตามแบบและมาตรฐานป้ายจราจรทั่วไป แต่เพื่อที่จะเน้นให้ผู้ขับขี่เพิ่มความระมัดระวังมากขึ้น จึงกำหนดให้ใช้สีป้ายเตือนและป้ายแนะนำเป็นสีส้ม (Fluorescent Orange) เป็นส่วนมาก
ป้ายแนะนำ
ป้ายแนะนำ (Guide Signs) แบ่งออกเป็น 2 กลุ่มใหญ่ๆ คือ ป้ายแนะนำทั่วไป (Guide Sign – Conventional Highways) และป้ายแนะนำบนทางหลวงพิเศษ (Guide Sign – Freeways and Expressways)
ป้ายแนะนำ มีวัตถุประสงค์เพื่อแนะนำให้ผู้ขับขี่ทราบถึงทิศทางและระยะทางไปสู่จุดหมายปลายทางได้อย่างถูกต้อง อีกทั้งยังให้ข้อมูลต่าง ๆ ที่จำเป็นต่อการเดินทางตลอดการใช้บริการทางหลวงนั้น ๆ ด้วย และเป็นประโยชน์ต่อผู้ใช้ทางตามความหมายของป้ายนั้น ๆ เช่น แนะนำทิศทางของการเดินทางล่วงหน้า จุดหมายปลายทาง บอกสถานที่ บอกระยะทาง ตำแหน่งคนเดินข้ามทาง ข้อมูลสำคัญและทางเดินรถประจำทาง เป็นต้น
ป้ายแนะนำทั่วไปมี 3 ลักษณะ คือ รูปสี่เหลี่ยมผืนผ้า มีด้านสั้นเป็นส่วนตั้ง หรือมีด้านยาวเป็นส่วนตั้ง และรูปสี่เหลี่ยมจัตุรัส โดยการใช้สีบนป้ายแนะนำทั่วไปมี 4 รูปแบบ ดังนี้
เครื่องหมายจราจรบนพื้นทาง
เครื่องหมายจราจรบนพื้นทาง ได้แก่ เครื่องหมายจราจรที่ทำให้ปรากฏอยู่บนพื้นทาง ทางจราจร ไหล่ทาง ทางเท้า ขอบทาง ขอบวงเวียน หรือขอบคันหิน โดยการใช้กระเบื้อง หมุดโลหะ วัสดุสะท้อนแสง สี หรือวัสดุอื่นใด ปูตอก ฝัง พ่น ทา รีดทับ หรือทำโดยวิธีอื่นใดเพื่อให้ปรากฏซึ่งเครื่องหมายจราจร
เครื่องหมายจราจรบนพื้นทาง แบ่งเป็น 2 ประเภท ดังนี้
X-เม็น รุ่น 1
X-เม็น รุ่น 1 (X-Men: First Class) เป็นภาพยนตร์ปฐมบทของภาพยนตร์ชุด X-เม็น กำกับโดย แมทธิว วอห์น และมีไบรอัน ซิงเกอร์ ผู้กำกับภาพยนตร์เอ็กซ์เมนสองภาคแรกร่วมเขียนบทและอำนวยการสร้าง เนื้อเรื่องกล่าวถึงความสัมพันธ์ระหว่างศาตราจารย์ชาร์ลส เซเวียร์ กับเอริค แลนเซอร์ หรือแม็กนีโต ก่อนที่จะเป็นศัตรูกันในเอ็กซ์เมนภาคแรก โดยในภาคนี้เน้นความสัมพันธ์การยอมรับตัวตน ระหว่างเหล่ามนุษย์กลายพันธุ์ในช่วงทศวรรษที่ 60
เรื่องย่อ
ในช่วงยุค 1960 ช่วงเวลาที่สงครามเย็นกำลังดุเดือด เมื่อความขัดแย้งระหว่างอเมริกาและสหภาพโซเวียตได้คุกคามเพิ่มขึ้นทั่วโลก ไปพร้อม ๆ กับที่โลกค้นพบว่ามีมนุษย์กลายพันธุ์อยู่ ในเวลาเดียวกันนี้เอง ก่อนที่ชาร์ลส ซาเวียร์ (รับบทโดย เจมส์ แม็กอะวอย) และ อีริค แลนเชอร์ (รับบทโดย มิชชาเอล ฟาสเบ็นเดอร์) จะได้ฉายา ศาสตราจารย์ เอ็กซ์  และ แมกนีโต้ พวกเขายังเป็นแค่ชายหนุ่มเพื่อนรักที่เพิ่งค้นพบพลังในตัวเอง และร่วมมือกับมนุษย์กลายพันธุ์รุ่นเยาว์กลุ่มหนึ่ง ในการหยุดยั้งไม่ให้โลกเดินหน้าสู่สงครามโลกครั้งที่สาม
วัดโพธิ์นิมิต (จังหวัดสุราษฎร์ธานี)
วัดโพธิ์นิมิต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกุ้ง อำเภอเมืองสุราษฎร์ธานี จังหวัดสุราษฎร์ธานี ที่ดินตั้งวัดมีเนื้อที่ 40 ไร่ 1 งาน 10 ตารางวา
อาคารเสนาสนะที่สำคัญ ได้แก่ อุโบสถ กว้าง 10 เมตร ยาว 24 เมตร สร้างเมื่อ พ.ศ. 2538 เป็นอาคารคอนกรีตเสริมเหล็ก ศาลาการเปรียญ กว้าง 20 เมตร ยาว 36 เมตร สร้างเมื่อ พ.ศ. 2544 เป็นอาคารคอนกรีตเสริมเหล็กทรงไทยประยุกต์ชั้นเดียว หอสวดมนต์ กว้าง 5 เมตร ยาว 15 เมตร สร้างเมื่อ พ.ศ. 2500 เป็นอาคารคอนกรีตเสริมเหล็ก กุฏิสงฆ์ จำนวน 17 หลัง เป็นอาคารไม้ 12 หลัง ครึ่งตึกครึ่งไม้ 1 หลัง ศาลาบำเพ็ญกุศล จำนวน 6 หลัง สร้างด้วยคอนกรีตเสริมเหล็ก ฌาปนสถาน หอระฆัง หอกลอง โรงครัว เรือนเก็บพัสดุ กุฏิเจ้าอาวาส และเรือนรับรอง ปูชนียะวัตถุ มีพระประธานประจำอุโบสถ พระพุทธรูป 9 องค์ และมณฆป 1 หลัง
การล้อมกิจิ๋ว
การล้อมกิจิ๋ว เป็นส่วนหนึ่งของการทัพที่ม้าเฉียวริเริ่มเพื่อพยายามจะชิงมณฑลเลียงจิ๋วคืน หลังทัพพันธมิตรกวานซี (ตะวันตกของด่านหานกู่) พ่ายแพ้ในยุทธการที่ด่านตงก๋วนในฤดูหนาว ค.ศ. 211 ในช่วงปลายราชวงศ์ฮั่นตะวันออก
ภูมิหลัง
หลังทัพพันธมิตรกวานซีสลายตัว ม้าเฉียวนำทหารที่เหลือไปยังลำฉัน (藍田 หลานเถียน) เพื่อเตรียมการยืนหยัดสู้กับโจโฉต่อไป บังเอิญว่าในเวลานั้นซู ปั๋ว (苏伯) ในเมืองโฮกั้น (河閒 เหอเจียน) ก่อกบฏ โจโฉตัดสินนำทัพหลักยกเข้าปราบกบฏ ทำให้ม้าเฉียวมีเวลาได้พักฟื้น ม้าเฉียวจึงค่อย ๆ ฟื้นคืนกองกำลังของตนและมีอิทธิพลอย่างมากเหนือชนเผ่าที่ไม่ใช่ชาวฮั่นอีกครั้ง ม้าเฉียวคัดเลือกทหารชาวเกี๋ยงและชาวหูจำนวนมาก และได้รับกำลังเสริมจากเตียวฬ่อแห่งฮันต๋ง ม้าเฉียวจึงวางแผนจะเข้ายึดทุกอำเภอในหลงเส (陇西 หล่งซี; ทางตะวันตกของสันเขาหล่ง) และภายในหนึ่งปี ทุกอำเภอยกเว้นกิจิ๋ว (冀城 จี้เฉิง; ที่ตั้งที่ว่าการของเมืองเทียนซุย) ในพื้นที่นั้นก็ยอมจำนนให้กองกำลังพันธมิตรของม้าเฉียว
การปิดล้อม
ในปี ค.ศ. 213 ม้าเฉียวเริ่มปิดล้อมกิจิ๋ว แต่กลายเป็นการศึกที่ยากลำบาก แม้ว่าอุยของข้าหลวงของมณฑลเลียงจิ๋วเสียเปรียบเป็นอย่างมาก แต่เอียวหูผู้ช่วยของอุยของก็ช่วยในเรื่องป้องกันเป็นอย่างดีโดยทำหน้าที่เป็นผู้นำในการปกป้องเมือง เอียวหูคัดเลือกบัณฑิตและพรรคพวกราว 1,000 คนให้อยู่ภายใต้บังคับบัญชาของหยาง เยฺว่ (杨岳) ที่เป็นลูกพี่ลูกน้อง ตัวเอียวหูเองทำหน้าที่เป็นที่ปรึกษากลยุทธ์ของหยาง เยฺว่ เอียวหูบอกกับหยาง เยฺว่ให้สร้างค่ายกลรูปจันทร์เสี้ยวบนบนกำแพงเมืองเพื่อตอบโต้การปิดล้อมของม้าเฉียวและรอกำลังหนุนจากทางตะวันออก อย่างไรก็ตาม ตั้งแต่เดือนหนึ่งถึงเดือนแปดก็ไม่มีวี่แววว่ากำลังหนุนจะเดินทางมาก อุยของจึงส่งผู้ใต้บังคับบัญชาชื่อเหยียน เวิน (阎温) ให้ลอบเดินทางออกไปในเวลากลางคืนเพื่อไปขอความช่วยเหลือจากแฮหัวเอี๋ยนซึ่งประจำการอยู่ที่เตียงฮัน
เปราะป่า
เปราะป่า Carey เป็นพืชล้มลุกในวงศ์ Zingiberaceae ชื่ออื่นๆ ตูบหมูบ (อุบลราชธานี) เปราะเถื่อน (ปราจีนบุรี) เปราะเขา เป็นพืชล้มลุก เหง้าสั้น  ขนาดเล็ก เหง้าหลักทรงกลม สีน้ำตาล ที่ผิวมีรอยข้อปล้องชัดเจน ออกรากจากเหง้าหลักเป็นเส้นกลมยาว เหง้าใต้ดิน มีกลิ่นหอม รสเผ็ดจัด
เปราะป่าเป็นพืชสมุนไพร ตำรายาไทยใช้ เหง้าใต้ดิน แก้ไข้ แก้หวัด แก้กำเดา ขับลมในลำไส้ ตำผสมกับหัวหอม สุมกระหม่อมเด็ก แก้หวัด แก้กำเดา ทางภาคอีสาน ใช้ เหง้าใต้ดิน ตำพอก แก้อาการอักเสบ เนื่องจากแมลงสัตว์ กัดต่อย หรือผสมใบหนาดใหญ่ ต้มน้ำดื่ม แก้อัมพาต ทางจังหวัดมุกดาหารใช้เข้าตำรับยาอายุวัฒนะ ทางจังหวัดอุบลราชธานี ใช้ หัว มีกลิ่นหอม รสร้อน ขมจัด ทำลูกประคบ แก้ฟกช้ำ ใช้แก้ไข้ แก้หวัด แก้กำเดา ขับลมในลำไส้
พ.ศ. 936
พุทธศักราช 936 ตรงกับปี คริสต์ศักราช 393
พ.ศ. 935
พุทธศักราช 935 ตรงกับปี คริสต์ศักราช 392
โทรอนโต ดีไฟแอนท์
โทรอนโต ดีไฟแอนท์ (Toronto Defiant) เป็นทีมกีฬาอีสปอร์ตโอเวอร์วอตช์สัญชาติแคนาดา มีฐานอยู่ที่เมืองโทรอนโต รัฐออนแทรีโอ ประเทศแคนาดา ทีมนี้เป็นสมาชิกของโอเวอร์วอตช์ลีก และลงแข่งขันในดีวีชันแอตแลนติก ดำเนินกิจการโดย OverActive Media Group และ Splyce ซึ่งทีมดีไฟแอนท์จะเข้าร่วมการแข่งขันในลีกฤดูกาล 2019 เป็นฤดูกาลแรก
ประวัติทีม
วันที่ 7 กันยายน 2561 แอคติเวชันบลิซซาร์ดประกาศว่า OverActive Media Group ได้เข้าซื้อแฟรนไชน์สำหรับทีมในเมืองโทรอนโต เพื่อเข้าแข่งขันในโอเวอร์วอตช์ลีกฤดูกาลที่สอง ซึ่งต่อมาได้มีรายงานว่าทีม Splyce จะเป็นผู้ดำเนินงานของทีม
วันที่ 24 ตุลาคม 2561 ทีมโทรอนโต ดีไฟแอนท์ได้รับการเปิดตัวอย่างเป็นทางการ ในระหว่างการถ่ายทอดสดผ่านระบบอินเทอร์เน็ตจากในเมืองโทรอนโต โดยสัญลักษณ์ของทีมเป็นรูปตัวอักษร T ที่ถูกสลักไว้ทางเส้นฝั่งซ้ายของตัวอักษร D ส่วนชื่อทีมมีความหมายถึง "ความแข็งแกร่ง, ตัวตน และความยืดหยุ่น" ของทีมโทรอนโต และสีแดงและเทาแสดงถึงพลังอำนาจ
ปฏิบัติการทันเนนแบร์ก
ปฏิบัติการทันเนนแบร์ก (Unternehmen Tannenberg) เป็นรหัสนามของหนึ่งในการปฏิบัติการสังหารหมู่โดยนาซีเยอรมนีที่ได้ถูกนำไปใช้ในชาติโปแลนด์ในช่วงการเปิดฉากของสงครามโลกครั้งที่สองในทวีปยุโรป เป็นส่วนหนึ่งของเจเนรัลพลันโอสท์ (Generalplan Ost) สำหรับการตั้งรกรากทางตะวันออกของเยอรมัน การยิงเป้าได้ถูกดำเนินการด้วยการใช้รายชื่อในการเนรเทศ (Sonderfahndungsbuch Polen) รวบรวมโดยตำรวจลับ เกสตาโปในช่วงสองปีก่อนการโจมตีในปี ค.ศ. 1939.
รายชื่อลับสุดยอดได้มีการระบุถึงจำนวนของชนชั้นสูงของชาวโปลแลนด์ได้มากว่า 61,000 สมาชิก: ซึ่งมีทั้งนักเคลื่อนไหว, ปัญญาชน, นักศึกษา, นักบวช, นักแสดง, อดีตเจ้าหน้าที่และอื่น ๆ ที่จะถูกกักตัวหรือยิงทิ้ง ส่วนสมาชิกของชนกลุ่มน้อยชาวเยอรมันที่อาศัยในประเทศโปแลนด์ได้คอยช่วยเหลือในการเตรียมรายชื่อ ได้มีการประเมินว่า มีจำนวนชาวเยอรมัน 2 หมื่นคนที่อาศัยอยู่ในโปแลนด์เป็นองค์กรที่เกี่ยวข้องในรูปแบบต่าง ๆ ของการบ่อนทำลาย
ปฏิบัติการทันเนนแบร์กได้รับการติดตามอย่างใกล้ชิดโดย Intelligenzaktion ในช่วงระยะที่สองของ Unternehmen Tannenberg ภายใต้การดูแลโดย Sonderreferat ของไฮดริชจากเบอร์ลิน มันได้ใช้เวลาจนกระทั่งเดือนมกราคม ค.ศ. 1940. เฉพาะในโพเมราเนีย ชาวโปแลนด์จำนวน 36,000-42,000 คน รวมทั้งเด็กถูกฆ่าตายก่อนจะจบลงในปี ค.ศ. 1939
ตำบลดงพญา
ดงพญา เป็นตำบลหนึ่งในอำเภอบ่อเกลือ จังหวัดน่าน ตั้งอยู่บริเวณทิศเหนือของตัวอำเภอ ตำบลดงพญาตั้งขึ้นเมื่อปี พ.ศ. 2539 โดยการแยกจากตำบลบ่อเกลือเหนือ  ส่วนที่มาของชื่อตำบลดงพญา จากคำบอกเล่าว่าในอดีตมีผู้นำหรือผู้ปกครองชุมชนจะมียศเป็นเจ้าพระยาสืบต่อกันมาเป็นจำนวนมากเช่น เจ้าพระปิ่น เจ้าพระสาร เจ้าพระยาแก้ว และเจ้าพระยากองแล เป็นต้น จึงเกิดเป็นที่มาของชื่อ ตำบลดงพญา ตำบลดงพญาแบ่งออกเป็น 7 หมู่บ้าน
การปกครองส่วนภูมิภาค
แบ่งการปกครองเป็น 7 หมู่บ้าน ได้แก่
การปกครองส่วนท้องถิ่น
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลดงพญา มีพื้นที่ครอบคลุมตำบลดงพญาทั้งหมด
พ.ศ. 934
พุทธศักราช 934 ตรงกับปี คริสต์ศักราช 391
คำสั่งสำนักนายกรัฐมนตรีที่ 66/2523
คำสั่งสำนักนายกรัฐมนตรีที่ 66/2523 หรือคำสั่งที่ 66/(25)23 เป็นคำสั่งรัฐบาลไทยที่กำหนดนโยบายสำคัญในการต่อสู้กับการก่อการกำเริบคอมมิวนิสต์ช่วงปลายสงครามเย็น คำสั่งดังกล่าวออกเมื่อวันที่ 23 เมษายน 2523 และลงนามโดยนายกรัฐมนตรี พลเอก เปรม ติณสูลานนท์ คำสั่งนี้ทำให้มีการเปลี่ยนแปลงนโยบายจากท่าทีทหารสายแข็งที่ดำเนินมาแต่รัฐบาลฝ่ายขวาธานินทร์ กรัยวิเชียร (ครองอำนาจ 2519 ถึง 2520) มาสู่สายกลางมากขึ้นซึ่งให้ความสำคัญมาตรการทางการเมืองเหนือการปฏิบัติทางทหารอย่างเป็นทางการ คำสั่งนี้กำหนดให้มีการจัดการความอยุติธรรมทางสังคม และการส่งเสริมการมีส่วนร่วมทางการเมืองและกระบวนการประชาธิปไตย มีการออกกฎหมายนิรโทษกรรมสอดคล้องกับคำสั่งอนุญาตให้ผู้แปรพักตร์ผละขบวนการก่อการกำเริบ ซึ่งเมื่อประกอบกับการเสื่อมลงของการสนับสนุนจากต่างชาติ นำไปสู่การเสื่อมลงของพรรคคอมมิวนิสต์แห่งประเทศไทย
เซจบรัชแคลิฟอร์เนีย
เซจบรัชแคลิฟอร์เนีย (California sagebrush; ) เป็นไม้พุ่มในสกุลโกฐจุฬาลัมพา วงศ์ทานตะวัน มีถิ่นกำเนิดทางตะวันตกของอเมริกาเหนือ เป็นพืชเฉพาะถิ่นในเขตนิเวศทุ่งหญ้าชายฝั่งของแคลิฟอร์เนีย สามารถใช้ปรุงอาหารแทนใบเซจได้
ลักษณะทางพฤกษศาสตร์
เซจบรัชแคลิฟอร์เนีย (Artemisia californica) มีกิ่งที่แตกแขนงออกจากลำต้นส่วนฐาน และเติบโตจนเป็นพุ่มกลม สูง 1.5 ถึง 2.5 เมตร (5–8 ฟุต) ลำต้นเรียว ยืดหยุ่น และเกลี้ยงเกลา (ไม่มีขน) หรืออาจมีขนบางสีเทา
ใบมีความยาวตั้งแต่ 1 ถึง 10 เซนติเมตร และใบประกอบแบบขนนก ใบประกอบ 2−4 ชั้น ยาวไม่เกิน 5 เซนติเมตร แคบเรียวคล้ายเส้น มีขนดกและมีสีเขียวอ่อนถึงเทา ขอบใบขดที่ฐานใบ
ดอก มีช่อดอกรวม มีลักษณะเป็นใบประกอบ แคบ และกระจัดกระจาย ฐานดอกมีเส้นผ่านศูนย์กลางน้อยกว่า 5 มิลลิเมตร ดอกเพศเมียมีตั้งแต่ 6 ถึง 10 ดอก และดอกเพศผู้มีตั้งแต่ 15 ถึง 30 ดอก โดยทั่วไปจะมีสีเหลือง แต่บางครั้งก็เป็นสีแดง
ผล เหนียว ผลแห้งเมล็ดล่อน ยาวไม่เกิน 1.5 มิลลิเมตร มีกระจุกขนที่อยู่บริเวณส่วนปลายของผล (pappus)
พืชนี้มีเทอร์พีนซึ่งทำให้มีกลิ่นหอมฉุนมาก หลายคนมองว่าเป็นพืชที่มีกลิ่นหอม
การแพร่กระจายและถิ่นที่อยู่
มีถิ่นกำเนิดในแคลิฟอร์เนียตะวันตกและทางตะวันตกเฉียงเหนือของบาฮากาลิฟอร์เนีย เป็นพืชเฉพาะถิ่นในเขตนิเวศทุ่งหญ้าชายฝั่งและป่าของแคลิฟอร์เนีย พบในบริเวณชายฝั่ง ชายหาด ทุ่งหญ้าชายฝั่ง (chaparral) และในนิเวศพืชเชิงเขาที่แห้งแล้ง ในระดับความสูงจากระดับน้ำทะเลถึง 800 เมตร (2600 ฟุต)
ทุ่งหญ้าชายฝั่งโดยเฉพาะตลอดแนวชายฝั่งแคลิฟอร์เนียมีความสำคัญอย่างยิ่งต่อพืชชนิดนี้ และรวมทั้ง Heteromeles arbutifolia และเซจชนิดต่าง ๆ ซึ่งเป็นพืชองค์ประกอบสำคัญของระบบนิเวศในช่วงเปลี่ยนผ่านระหว่างนิเวศทุ่งหญ้าชายฝั่งกับนิเวศไม้พุ่มชายฝั่ง
เซจบรัชแคลิฟอร์เนียมักได้รับการระบุว่าเป็น พืชอัลลีโลพาธีซึ่งหลั่งเคมีลงสู่พื้นดินซึ่งยับยั้งไม่ให้พืชชนิดอื่นเติบโตรอบ ๆ
การใช้เป็นอาหาร
ใช้ในอาหารแทนใบเซจได้แม้เป็นพืชคนละชนิดกัน โดยปกติแยกเซจบรัชแคลิฟอร์เนียออกจากเซจแท้
การใช้เป็นยาสมุนไพร
ในอดีต ชาว Cahuilla ใช้ใบแห้งหรือสดเคี้ยวเป็นยารักษาอาการไอและหวัด ชาว Cahuilla และ Tongva ใช้เพื่อบรรเทาอาการปวดประจำเดือนและเพื่อบรรเทาความปวดกล้ามเนื้อจากการใช้แรงงาน พืชนั้กระตุ้นเยื่อบุมดลูกซึ่งทำให้การคลอดบุตรเร็วขึ้น ทำเป็นยาต้ม กินเป็นประจำก่อนช่วงมีประจำเดือน ช่วยบรรเทาอาการตะคริวที่เกิดจากรอบเดือนและช่วยวัยหมดประจำเดือนได้ ชาว Ohlone ใช้เป็นยาแก้ปวดโดยการใช้ใบทาบาดแผลหรือฟัน นอกจากนี้ยังทำเป็นชาใช้อาบเพื่อรักษาโรคหวัด ไอ และโรคไขข้อ และใช้เป็นยาพอกสำหรับโรคหอบหืดเช่นกัน
เซจบรัชแคลิฟอร์เนีย (A. californica) ใช้ทำยาทานวดซึ่งเป็นยาลดอาการปวดที่มีประสิทธิภาพ สาร monoterpenoids ในพืชมีปฏิสัมพันธ์กับช่องไอออนบวกของตัวรับชั่วคราวเพื่อบรรเทาอาการปวด พืชยังมีสาร sesquiterpenes ที่อาจเกี่ยวข้องกับการบรรเทาอาการปวด ยาทานวดนี้มีประสิทธิภาพมากกว่าฝิ่นและปลอดภัยกว่ามาก ใช้ยาทานวดเล็กน้อยเมื่อจำเป็น ความเจ็บปวดจะบรรเทาลงภายใน 20 นาที แม้กระทั่งความเจ็บปวดจากกระดูกหัก ข้ออักเสบ เคล็ดขัดยอก และความเครียด
การเพาะปลูก
เซจบรัชแคลิฟอร์เนียปลูกเป็นไม้ประดับในสวนพืชพื้นเมืองและสวนป่า ใช้ในการออกแบบสวนที่มีภูมิทัศน์ตามธรรมชาติ และใช้ในการฟื้นฟูพื้นที่ที่ถูกรบกวนและพื้นที่ไม้พุ่มชายฝั่งที่เสื่อมโทรม ในทางการค้าพืชสวน มีหลายสายพันธุ์ที่เตี้ยเหมาะสำหรับเป็นพืชคลุมดินที่ทนแล้ง
เนื่องจากเติบโตในช่วงแดดจัดและชอบเติบโตบนทางลาดที่หันไปทางทิศตะวันตกหรือทางทิศเหนือ ต้องการน้ำน้อยและไม่ชอบน้ำในฤดูร้อน ชนิดของดินจะไม่ส่งผลต่อการเจริญเติบโตของพืชมากนัก พืชชนิดนี้อาศัยไฟป่าในการงอกของเมล็ดและพืชที่ถูกเผาสามารถงอกยอดและเติบโตต่อไปได้
มักไม่ถูกสัตว์กินพืชรบกวน อาจเนื่องมาจากมีสารเทอร์พีนที่มีกลิ่นหอมขม เซจบรัชแคลิฟอร์เนียเป็นที่อาศัยที่ดีสำหรับนกขนาดเล็กและสัตว์อื่น ๆ ที่มีขนาดพอดีกับระยะระหว่างลำต้นได้ เป็นพืชที่อยู่อาศัยที่สำคัญของตัวริ้นแคลิฟอร์เนียที่ใกล้สูญพันธุ์
ActiveX Data Objects
ADO (ActiveX Data Objects) คือชุดส่วนประกอบของ Component Object Model สำหรับการเชื่อมต่อแหล่งข้อมูลต่างๆ ซึ่งเป็นขั้นระหว่าง OLE DB และภาษาโปรแกรม โดยมีบทบาทเพื่อให้ผู้พัฒนาสามารถเขียนโปรแกรมเชื่อมต่อกับแหล่งข้อมูลต่างๆ โดยไม่จำเป็นที่จะต้องรู้ว่าฐานข้อมูลถูกจัดเก็บรูปแบบอย่างใด
มีบทบาทใกล้เคียง RDO ในการทำงานกับ API ของ ODBC ในขณะที่ OLE DB คล้ายกับ API ของ ODBC ที่เป็นการติดต่อระดับล่างที่ไม่สามารถเข้าถึงได้ง่ายจากภาษาระดับสูง เช่น Visual Basic เป็นต้น ADO สร้างบน OLE DB เพื่อให้การทำงานที่ไม่ให้ติดต่อโดยตรง ODBC หรือทำให้ผู้ใช้เขียนคำสั่งที่มีความสามารถ ADO สามารถเปรียบเทียบความสามารถกับ ADO คือ ทั้งคู่สามารถสร้างคิวรี่แบบ asychronous และการติดต่อ ADO เพิ่มส่วนใหญ่จำนวนมาก
พ.ศ. 933
พุทธศักราช 933 ตรงกับปี คริสต์ศักราช 390
ActiveX Data Objects
เหมือนกับระบบอินเตอร์เฟซอื่นๆของไมโครซอฟท์ ADO เป็นอินเตอร์เฟซแบบ object-oriented programming ซึ่งเป็นส่วนหนึ่งของยุทธศาสตร์การเข้าถึงข้อมูลของไมโครซอฟท์ที่เรียกว่า Universal Data Access ไมโครซอฟท์กล่าวว่านอกจากความพยายามสร้างฐานข้อมูลสากล (universal database) เหมือน IBM และ Oracle แล้วกำลังหาทางให้มีการเข้าถึงที่หลากหลาย สำหรับฐานข้อมูลที่มีอยู่และในอนาคตให้เป็นคำตอบที่มีผลในทางปฏิบัติ สำหรับงานนี้ ไมโครซอฟท์และบริษัทฐานข้อมูลอื่นๆ ให้โปรแกรม "bridge" (สะพาน) ระหว่างฐานข้อมูลกับ OLE DB ของไมโครซอฟท์ ที่เป็นการอินเตอร์เฟซระดับต่ำ
OLE DB เป็นระบบการให้บริการที่ผู้พัฒนาโปรแกรมใช้ ADO โดยส่วนการทำงานของ ADO คือ Remote Data Services สนับสนุน ActiveX control แบบ "data-aware" ในเว็บเพจ และมีประสิทธิภาพกับ cache ด้านลูกข่าย ในฐานะส่วนหนึ่งของ ActiveX แล้ว ADO เป็นส่วนหนึ่งของ Component Object Model (COM) ซึ่งเป็นกรอบการทำงานแบบ component-oriented สำหรับการดึงโปรแกรมเข้าด้วยกัน
ADO ปรับปรุงมาจากการอินเตอร์เฟซก่อนหน้านี้ของไมโครซอฟท์ คือ Remote Data Object (RDO) โดย RDO ทำงานกับ ODBC ในการเข้าถึงฐานข้อมูลแบบ relational แต่ไม่สามารถเข้าถึงฐานข้อมูลแบบ non-relational ได้เหมือนกับ ISAM หรือ VSAM ของ IBM ที่สามารถเข้าถึงได้
ดาร์กฮอร์ส
ดาร์กฮอร์ส (Dark Horse) อาจหมายถึง
ตำบลบ่อเกลือใต้
บ่อเกลือใต้ เป็นตำบลหนึ่งในอำเภอบ่อเกลือ จังหวัดน่าน ตั้งอยู่บริเวณทิศใต้ของตัวอำเภอ เป็นที่ตั้งของที่ว่าการอำเภอบ่อเกลือ
การปกครองส่วนภูมิภาค
แบ่งการปกครองเป็น 15 หมู่บ้าน ได้แก่
การปกครองส่วนท้องถิ่น
พื้นที่ทั้งหมดของตำบลบ่อเกลือใต้อยู่ในเขตเทศบาลตำบลบ่อเกลือใต้ ซึ่งยกฐานะจากองค์การบริหารส่วนตำบลบ่อเกลือใต้เมื่อ พ.ศ. 2556
ตำบลบ้านตาด (อำเภอเมืองอุดรธานี)
บ้านตาด เป็นตำบลหนึ่งในอำเภอเมืองอุดรธานี จังหวัดอุดรธานี พื้นที่ตำบลอยู่ในความรับผิดชอบของเทศบาลตำบลบ้านตาด
ประวัติเทศบาลตำบลบ้านตาด
เดิมเทศบาลตำบลบ้านตาด มีฐานะเป็นสภาตำบลบ้านตาด ก่อตั้งเมื่อวันที่ 5 กรกฎาคม พ.ศ. 2516 ต่อมาเมื่อวันที่ 19 มกราคม พ.ศ. 2539 ได้เปลี่ยนแปลงฐานะเป็น องค์การบริหารส่วนตำบลบ้านตาด จนกระทั่งวันที่ 25 มิถุนายน พ.ศ. 2555 ให้องค์การบริหารส่วนตำบลบ้านตาดเปลี่ยนแปลงฐานะเป็น เทศบาลตำบลบ้านตาด ซึ่งให้มีผลตั้งแต่วันที่ 30 สิงหาคม พ.ศ. 2555
ภูมิศาสตร์
พื้นที่ส่วนใหญ่ของตำบลบ้านตาดเป็นพื้นที่สูงต่ำสลับกันไป โดยมีความสูงตามทิศเหนือต่ำลงมาทางทิศใต้ ทำให้น้ำไหลจากเหนือลงมาใต้ตามสภาพของพื้นที่ ตำบลบ้านตาดมีอาณาเขตติดต่อกับตำบลข้างเคียงดังนี้
การปกครอง
ตำบลบ้านตาดแบ่งการปกครองออกเป็น 16 หมู่บ้าน ดังนี้
รัฐธรรมนูญเม็กซิโก
รัฐธรรมนูญเม็กซิโก มีชื่ออย่างเป็นทางการว่า ธรรมนูญการเมืองแห่งสหรัฐเม็กซิโก (Constitución Política de los Estados Unidos Mexicanos) เป็นรัฐธรรมนูญเม็กซิโกฉบับปัจจุบัน ร่างในเมืองซานเตียโกเดเกเรตาโร รัฐเกเรตาโร โดยสภาร่างรัฐธรรมนูญระหว่างการปฏิวัติเม็กซิโก ได้รับอนุมัติโดยสภารัฐธรรมนูญ (Constitutional Congress) เมื่อวันที่ 5 กุมภาพันธ์ ค.ศ. 1917 เป็นฉบับสืบทอดจากรัฐธรรมนูญฉบับ ค.ศ. 1857 และหลายฉบับก่อนหน้า
รัฐธรรมนูญ ค.ศ. 1917 ฉบับปัจจุบัน เป็นรัฐธรรมนูญฉบับแรกในโลกที่กำหนดสิทธิทางสังคม ใช้เป็นตัวแบบสำหรับรัฐธรรมนูญไวมาร์ ค.ศ. 1919 และรัฐธรรมนูญรัสเซีย ค.ศ. 1918   บทบัญญัติที่สำคัญที่สุดบางข้อ ได้แก่ มาตรา 3, 27 และ 124 ซึ่งแสดงการเปลี่ยนแปลงลึกซึ้งในปรัชญาการเมืองเม็กซิโกซึ่งช่วยกำหนดกรอบฉากหลังทางการเมืองและสังคมแก่ประเทศเม็กซิโกในคริสต์ศตวรรษที่ 20 มาตรา 3 มุ่งจำกัดคริสตจักรโรมันคาทอลิกในเม็กซิโก และสถาปนาฐานสำหรับการศึกษาแบบฆราวาสภาคบังคับให้เปล่า มาตรา 27 นำมาซึ่งรากฐานสำหรับการปฏิรูปที่ดิน และมาตรา 123 ออกแบบมาเพื่อเสริมอำนาจภาคแรงงาน ซึ่งกำเนิดในปลายคริสต์ศตวรรษที่ 19 และสนับสนุนกลุ่มแยกที่เป็นฝ่ายชนะในการปฏิวัติเม็กซิโก
มาตรา 3, 5, 24, 27 และ 130 จำกัดคริสตจักรโรมันคาทอลิกในเม็กซิโกอย่างรุนแรง และความพยายามใช้บังคับมาตราเหล่านี้อย่างเข้มงวดโดยประธานาธิบดีปลูตาร์โก กาเยส (ค.ศ. 1924–28) ใน ค.ศ. 1926 นำไปสู่ความขัดแย้งรุนแรงชื่อ สงครามกริสเตโร
วัดอัมพวัน (จังหวัดสุราษฎร์ธานี)
วัดอัมพวันตั้งเมื่อ พ.ศ. 2300 ได้รับพระราชทานวิสุงคามสีมาเมื่อ พ.ศ. 2313 วัดอัมพวันมีพระเกจิยุคเก่าผู้มากด้วยวิทยาอาคมและเมตตาบารมีธรรม คือ หลวงพ่อเพชร วชิโร เหรียญรูปเหมือนรุ่นแรกของท่าน สร้างเมื่อ พ.ศ. 2463 (บางแห่งบอกว่าสร้าง พ.ศ. 2465, 2467, 2468) ได้รับการยกย่องให้เป็นเหรียญสำคัญของภาคใต้ ถือเป็น "เหรียญพระสงฆ์เหรียญแรกและเก่าแก่ที่สุด" ที่มีค่านิยมสูงที่สุด และเป็นเหรียญที่หายากยิ่งในปัจจุบัน
อาคารเสนาสนะที่สำคัญ ได้แก่ อุโบสถกว้าง 8 เมตร ยาว 12 เมตร เป็นอาคารคอนกรีตเสริมเหล็ก ศาลาการเปรียญ กว้าง 10 เมตร ยาว 12 เมตร เป็นอาคารคอนกรีตเสริมเหล็ก กุฏิสงฆ์ จำนวน 6 หลัง ได้บูรณะทำใหม่ 5 หลัง เมื่อ พ.ศ. 2554 และมีมณฑปหลวงพ่อเพชร วชิโร โรงฉัน 1 หลัง เป็นไม้
เทอมที่ไม่สนใจ
เทอมที่ไม่สนใจ (Don't-Care term) คือค่าของตรรกะที่จะเป็น 0 หรือ 1 ก็ได้ มักใช้ในอินพุตหรือเอาต์พุตที่ไม่สนใจค่า สำหรับอินพุตที่ไม่สนใจค่านั้น เนื่องจากอินพุตนั้นจะไม่มีโอกาสที่จะเกิดขึ้น หรือการเปลี่ยนแปลงของอินพุต จะไม่ส่งผลให้เกิดการเปลี่ยนแปลงของเอาต์พุต ส่วนเอาต์พุตที่ไม่สนใจค่านั้น เนื่องจากไม่ได้ใช้เอาต์พุตเหล่านั้น
ดูตัวอย่าง ตารางความจริง ข้างล่าง มีอยู่  2  เทอมที่  Output  ของวงจรอาจจะเป็น  "0"  หรือเป็น  "1"  ก็ได้  เราแทนค่าด้วย "X"
พีแคน
พีแคน (pecan; ) เป็นพืชในวงศ์ค่าหด (Juglandaceae) มีถิ่นกำเนิดในเม็กซิโกและทางตอนใต้ของสหรัฐฯ คำว่า pecan ในภาษาอัลกอนควิน (Algonquin) แปลว่า "ผลไม้ที่ต้องใช้หินกะเทาะเปลือก"
เทอมที่ไม่สนใจ
ประโยชน์
ในการใช้ K-map  เพื่อลดทอนสมการ  ผู้ออกแบบอาจจะแทนค่าลอจิกที่เป็น  "Don't care" ลงใน K-map เป็น "0"  หรือ  "1"  ก็ได้  จากตัวอย่างรูป (ข) เป็นการลง K-map ตาม  Output ในตำแหน่งที่ลง "X"  จะแทนค่าด้วย  "0"  หรือ  "1"  ซึ่งในการแทนค่า "1" ลงไปต้องทำให้กลุ่มใน K-map ใหญ่ขึ้นเพื่อที่จะทำให้การลดทอนนั้นน้อยลงและยังขึ้นอยู่กับผู้ออกแบบด้วยว่าจำเป็นต้องนำไปเข้ากลุ่มหรือไม่ ถ้าจำเป็นก็แทนค่าด้วย "1"  ถ้าไม่จำเป็นก็แทนด้วย  "0" ดังรูป (ค)
พีแคน
พีแคนเป็นไม้ยืนต้นผลัดใบ สูงประมาณ 20-40 เมตร ใบเรียงสลับแบบขนนก มีใบย่อย 9-17 ใบ ผลเป็นผลแบบดรุป (ผลที่มีเมล็ดแข็ง) ซึ่งสามารถรับประทานได้ทั้งแบบสดและนำไปแปรรูป
ประโยชน์
ในพีแคนมีไขมันมากกว่า 70 เปอร์เซ็นต์ อุดมไปด้วยแมงกานีส และเป็นแหล่งของโปรตีนและไขมันไม่อิ่มตัว พีแคนเป็นส่วนผสมในขนมหลายชนิด เช่น พาย คุกกี้ หรือบราวนี่ ในทางการแพทย์ พีแคนสามารถลดโอกาสการเป็นนิ่วในถุงน้ำดีในผู้หญิง และช่วยลดระดับคอเลสเตอรอลได้
การตรวจหาและแก้ความผิดพลาด
คำจำกัดความทั่วไป
การตรวจหาความผิดพลาด (Error detection) และ การแก้ความผิดพลาด (Error correction) General definitions of terms ระบบแก้ไขความผิดพลาดมีแนวทางในการออกแบบเป็น 2 วิธี
Error Correction Code เป็นระบบที่ช่วยให้ทราบถึงความผิดพลาดของข้อมูล และช่วยแก้ไขข้อมูลในส่วนที่ผิด ซึ่งในการคำนวณ parity bit มี 2 วิธี คือ Odd parity และ Even parity ถ้าเป็นแบบ Odd parity เป็นเลขคี่ เพื่อให้จำนวนของเลข 1 เป็นเลขคี่อยู่ตามเดิม ก็จะให้ parity bit เป็น 0 แต่ถ้าเป็นแบบ Even parity เป็นเลขคู่ เพื่อให้จำนวนของเลข 1 เป็นเลขคู่ ก็จะให้ parity bit เป็น 1 เข้าไปทำให้เป็นเลขคู่
พ.ศ. 971
พุทธศักราช 971 ตรงกับปี คริสต์ศักราช 428
ฮา 7 ดาว
ฮา 7 ดาวเป็นรายการตลก ออกอากาศในช่วงปี พ.ศ. 2539 - พ.ศ. 2541 ทุกคืนวันอังคาร เวลา 22.15 น. ทางสถานีโทรทัศน์สีกองทัพบกช่อง 7 ผลิตรายการโดย บริษัท เจเอสแอล จำกัด เป็นรายการวาไรตี้คอเมดีโชว์จำลองเหตุการณ์ต่างๆ โดยมีนักแสดงตลกหมุนเวียนทุกสัปดาห์ รวมไปถึงปริศนาอะไรเอ่ยจากจากเด็กๆ รวมอยู่ด้วยในยุคแรกของรายการ ดำเนินรายการโดย ชาญณรงค์ ขันทีท้าว และ จาตุรงค์ พลบูรณ์ โดยยุคที่ 2 ได้เพิ่มช่วงใหม่อีก 2 ช่วง จากนั้นรายการต้องยุติการออกอากาศ และได้กลับมาฉายอีกครั้งในรอบ 14 ปี ออกอากาศทุกวันเวลา 9.00 น. - 9.50 น. และ ออกอากาศซ้ำ เวลา 23.00 น. - 23.50 น.ทาง เจเอสแอล แชนแนล
ปัญหาในการออกอากาศ
เนื่องด้วยรายการฮา 7 ดาว ออกอากาศทุกวันอังคาร เวลา 22.15 น. เป็นเทปที่ 3 ที่กำลังออกอากาศต้องหยุดชะงักไป 1 สัปดาห์ เนื่องจาก มีละครซีรีส์ เรื่องอำพรางอำยวน จากบริษัท กันตนา กรุ๊ป จำกัด ที่ยังไม่ได้ออกอากาศ 1 ตอนซึ่งเป็นตอนสุดท้ายมาแทน(ซึ่งเป็นละครที่ออกอากาศประจำวันอังคาร เวลา 22.15 น.) จึงทำให้รายการนี้ต้องเลื่อนออกอากาศไปอีก 1 สัปดาห์
คุณหมอประหลาด รามุเนะ
คุณหมอประหลาด รามุเนะ หรือ รามูเนะ หมอโรคพิสดาร เป็นซีรีส์การ์ตูนญี่ปุ่น เขียนเรื่องและวาดภาพโดยอาโฮะ โทโระ ตีพิมพ์ในนิตยสารการ์ตูน Monthly Shōnen Sirius ของสำนักพิมพ์ โคดันชะ ตั้งแต่เดือนกันยายน พ.ศ. 2560 ถึงเดือนกรกฎาคม พ.ศ. 2561 ก่อนจะย้ายมาเผยแพร่ผ่านแอพลิเคชั่นการ์ตูน Magazine Pocket ในเดือนสิงหาคม พ.ศ. 2561 และจบในเดือนกุมภาพันธ์ พ.ศ. 2564 ได้รับการดัดแปลงเป็นซีรีส์อนิเมะโทรทัศน์โดยสตูดิโอแพลตตินัมวิชัน ออกอากาศตั้งแต่เดือนมกราคมถึงมีนาคม พ.ศ. 2564
เสมา
เสมา หรือ นิ้วมือผี เป็นพืชในวงศ์ Cactaceae ลำต้นแบนหนา ด้านบนโค้ง ส่วนโคนต้นเรียวกลม มีหนามเป็นจุดๆ เมื่ออ่อนสีเขียว แก่เป็นสีน้ำตาล ใบเดี่ยว ขนาดเล็ก อวบน้ำ เห็นได้เฉพาะกิ่งที่แตกใหม่ พอแก่ใบจะร่วงหมด ดอกเดี่ยว สีแดงอมส้ม ผลเดี่ยวกลม เนื้อนุ่ม แก่แล้วเป็นสีส้มอมแดง มีเกล็ดคล้ายใบอยู่รอบผล ใช้เป็นไม้ประดับ
เป็นไม้พื้นเมืองของประเทศเปรู มีปลูกในอเมริกากลาง สหรัฐอเมริกา อินเดียและอินโดนีเซีย เป็นพืชที่แมลงอินจีมาอาศัยอยู่และใช้เลี้ยงแมลงอินจีในเชิงอุตสาหกรรม โดยตัดกิ่งของนิ้วมือผีมาแขวนในร่มและใช้เลี้ยงแมลง แมลงอินจีเป็นแมลงที่ผลิตชาดอินจีหรือชาดลิ้นจี่
อี โบ-ย็อง
อี โบ-ย็อง (이보영; ; เกิด 12 มกราคม พ.ศ. 2522) เป็นทั้งนักแสดงและนางแบบชาวเกาหลีใต้
ประวัติ
โบ-ย็องเริ่มจากการชนะการประกวด นางสาว Daejeon ปี 2000 หลังจากนั้นก็เป็นพรีเซ็นเตอร์ให้แก่เอเชียน่าแอร์ไลน์ ต่อมาโบ-ย็องเปิดตัวในฐานะนักแสดง จากผลงานหลากหลาย ทั้งละครโทรทัศน์, ซีรีส์, โฆษณา และ ภาพยนตร์
ในปี 2008 ผลงานของโบ-ย็อง จากเรื่อง Once Upon A Time ซึ่งเป็นภาพยนตร์เรื่องแรกของเธอที่ได้รับการเสนอชื่อเข้าชิงนักแสดงหญิงหน้าใหม่ยอดเยี่ยม และได้รับรางวัล Baeksang หลังจากนั้นโบ-ย็องได้ร่วมงานกับ ฮย็อนบิน ในภาพยนตร์ I'm Happy
โบ-ย็องได้รับรางวัล Andre Kim ระดับห้าดาวที่ดีที่สุดในปี 2007 อีกด้วย
การออกเดทและการแต่งงาน
อีได้พบกับนักแสดงหนุ่ม จี ซ็อง ในกองถ่ายละครทีวีเรื่อง Save Last Dance For Me ที่ทั้งคู่แสดงร่วมกันในปี 2004 และพวกเขาก็ยืนยันความสัมพันธ์ในปี 2007   เมื่อวันที่ 2 สิงหาคม 2013 พวกเขาประกาศการหมั้นหมายโดยอัปโหลดจดหมายที่เขียนด้วยลายมือบนเว็บไซต์แฟนคลับอย่างเป็นทางการของตน        ทั้งคู่แต่งงานกันที่ Aston House, W Seoul Walkerhill Hotel เมื่อวันที่ 27 กันยายน 2013   ลูกคนแรกของพวกเขา ลูกสาวชื่อ Kwak Ji-yoo เกิดเมื่อวันที่ 13 มิถุนายน 2015  ลูกคนที่ 2 ของพวกเขา ลูกชายชื่อ Kwak Woo-sung เกิดเมื่อวันที่ 5 กุมภาพันธ์ 2019
พ.ศ. 970
พุทธศักราช 970 ตรงกับปี คริสต์ศักราช 427
คมชัดลึก อวอร์ด ครั้งที่ 6
คมชัดลึก อวอร์ด ครั้งที่ 6 ประจำปี พ.ศ. 2551 จัดโดยหนังสือพิมพ์คมชัดลึก จัดขึ้นเมื่อวันที่ 23 มีนาคม พ.ศ. 2552 ณ โรงละครเซ็นเตอร์พอยท์ เพลย์เฮาส์ ศูนย์การค้าเซ็นทรัลเวิลด์ เขตปทุมวัน กรุงเทพมหานคร โดยในส่วนของภาพยนตร์และละครโทรทัศน์ โดยแบ่งการมอบรางวัลเป็น 3 ช่วย คือ "จ๋า - ณัฐฐาวีรนุช ทองมี" และ "พอล - ภัทรพล ศิลปาจารย์" รับหน้าที่เป็นพิธีกรในช่วงการมอบรางวัลประเภทภาพยนตร์ ส่วนประเภทละครและรางวัลยอดนิยม "ชมพู่ - อารยา เอ ฮาร์เก็ต" และ "หนุ่ม - กรรชัย กำเนิดพลอย" รับหน้าที่พิธีกร
คำสั่งที่ 66 (แก้ความกำกวม)
คำสั่งที่ 66 สามารถหมายถึง
ตำบลภูฟ้า
ภูฟ้า เป็นตำบลหนึ่งในอำเภอบ่อเกลือ จังหวัดน่าน ตั้งอยู่บริเวณทิศใต้สุดของตัวอำเภอ
การปกครองส่วนภูมิภาค
แบ่งการปกครองเป็น 6 หมู่บ้าน ได้แก่
การปกครองส่วนท้องถิ่น
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลภูฟ้า มีพื้นที่ครอบคลุมตำบลภูฟ้าทั้งหมด
แพลไมรา
แพลไมรา (Palmyra, ) หรือ ตัดมุร (تدمر, Tadmor) เป็นนครเซมิติกโบราณในเขตผู้ว่าราชการฮอมส์ ประเทศซีเรียปัจจุบัน การค้นพบทางโบราณคดีย้อนไปถึงยุคหินใหม่และมีบันทึกนครครั้งแรกในต้นสหัสวรรษที่ 2 ก่อนคริสตกาล แพลไมราเปลี่ยนมือหลายโอกาสระหว่างจักรวรรดิต่าง ๆ ก่อนมาอยู่ในบังคับของจักรวรรดิโรมันในคริสต์ศตวรรษที่ 1
นครมีความมั่งคั่งจากคาราวานการค้า ชาวนครแพลไมรา ซึ่งเป็นพ่อค้าขึ้นชื่อ สถาปนาอาณานิคมตามเส้นทางสายไหมและดำเนินการทั่วจักรวรรดิโรมัน ความมั่งคั่งของแพลไมราทำให้สามารถสร้างโครงการมหึมาต่าง ๆ ได้ เช่น แนวเสาหินใหญ่ (Great Colonnade), วิหารเบล และสุสานหอคอยเด่น ชาวนครแพลไมราเป็นการผสมของชาวแอมะไรต์ (Amorites) แอมาเรียน (Arameans) และอาหรับ โครงสร้างสังคมของนครเป็นแบบชนเผ่า และผู้อยู่อาศัยพูดภาษาแพลไมรีน (ภาษาถิ่นของภาษาแอราเมอิก) ภาษากรีกใช้เพื่อความมุ่งหมายพาณิชย์และการทูต วัฒนธรรมของแพลไมราซึ่งได้รับอิทธิพลจากวัฒนธรรมกรีก-โรมัน ผลิตศิลปะและสถาปัตยกรรมโดดเด่นซึ่งรวมประเพณีตะวันออกและตะวันตก ผู้อยู่อาศัยของนครบูชาเทพเจ้าท้องถิ่นและเทพเจ้าเมโสโปเตเมียและอาหรับ
เมื่อคริสต์ศตวรรษที่ 3 แพลไมราเป็นศูนย์กลางภูมิภาครุ่งเรืองที่ถึงจุดสูงสุดของอำนาจในคริสต์ทศวรรษ 260 เมื่อพระมหากษัตริย์แพลไมรา โอเดนาธัส (Odaenathus) ทรงพิชิตจักรพรรดิเปอร์เซีย ซาปูร์ที่ 1 จากนั้นผู้สำเร็จราชการแผ่นดิน พระราชินีเซโนเบีย (Zenobia) สืบราชบัลลังก์ ผู้กบฏต่อโรมและสถาปนาจักรวรรดิพาลไมรีน ใน ค.ศ. 273 จักรพรรดิโรมัน ออเรเลียน (Aurelian) ทรงทำลายนครและภายหลังมีการฟื้นฟูในรัชกาลไดโอคลีเชียน แต่มีขนาดเล็กลง ชาวแพลไมรีนเข้ารีตศาสนาคริสต์ระหว่างคริสต์ศตวรรษที่ 4 และอิสลามในครึ่งหลังของคริสต์สหัสวรรษที่ 1 ซึ่งภาษาแพลไมรีนและกรีกถูกภาษาอาหรับเข้าแทนที่
พ.ศ. 969
พุทธศักราช 969 ตรงกับปี คริสต์ศักราช 426
ทูตสันถวไมตรีเอฟเอโอ
ทูตสันถวไมตรีเอฟเอโอ (FAO Goodwill Ambassador) ได้ถูกจัดตั้งขึ้นเมื่อปี ค.ศ. 1999 คำว่าเอฟเอโอย่อมาจากองค์การอาหารและการเกษตรแห่งสหประชาชาติ (Food and Agriculture Organization of the United Nations) วัตถุประสงค์หลักของโครงการนี้คือเพื่อเพิ่มความตระหนักรู้ของสาธารณชนและเผยแพร่ข้อมูลเกี่ยวกับประเด็นความมั่นคงด้านอาหาร ความหิวโหย และความยากจนทั่วโลก
พ.ศ. 968
พุทธศักราช 968 ตรงกับปี คริสต์ศักราช 425
ตำรวจน้ำ
ตำรวจน้ำ หรือเรียกกันในชื่อ ตำรวจท่าเรือ ตำรวจอ่าว ตำรวจแม่น้ำ หรือ หน่วยบังคับใช้กฎหมายทางทะเล คือ ตำรวจที่ทำหน้าที่ดูแลรักษาความสงบเรียบร้อยบริเวณน่านน้ำ พื้นที่ปฏิบัติการอาจจะเป็นน่านน้ำทะเล ชายฝั่ง แม่น้ำ ปากแม่น้ำ ท่าเรือ ทะเลสาบ คลอง หรือพื้นที่ทางน้ำต่าง ๆ
อำนาจหน้าที่
ตำรวจน้ำมีอำนาจหน้าที่ในการปฏิบัติงานในด้านการรักษาความปลอดภัยทางน้ำ บังคับใช้กฎหมายต่าง ๆ เกี่ยวกับการจราจรทางน้ำ การป้องกันและปราบปรามอาชญากรรมบนเรือ ในน่านน้ำและชายฝั่ง การค้นหาและกู้ภัย (ทั้งในฐานะหน่วยงานหลักที่ดูแลน่านน้ำและเป็นหน่วยเผชิญเหตุเบื้องต้นก่อนหน่วยที่มีความเชี่ยวชาญมาถึง) รวมถึงการอำนวยความสะดวกเจ้าหน้าที่ตำรวจหน่วยอื่น ๆ ในการเข้าถึงพื้นที่ที่ไม่สามารถเข้าถึงได้ทางบก แต่เข้าถึงทางน้ำได้
นอกจากนี้ ตำรวจน้ำอาจมีอำนาจหน้าที่รวมไปถึงการรักษาความมั่นคงตามแนวชาวฝั่ง การบังคับใช้กฎหมายด้านสิ่งแวดล้อมทางทะเลและชายฝั่ง การลาดตระเวนเพื่อตรวจคนเข้าเมืองและการลักลอบนำเข้าสินค้า การปฏิบัติการค้นหาใต้น้ำ (แม้หน่วยตำรวจหลายแห่งจะมีหน่วยประดาน้ำโดยเฉพาะอยู่แล้ว) โดยประสานงานกับหน่วยงานอื่น ๆ ที่เกี่ยวข้องในการปฏิบัติหน้าที่ ยุทโธปกรณ์และเครื่องมือของตำรวจน้ำอาจจะประกอบไปด้วยเรือยางขนาดเล็ก ไปจนถึงเรือเดินทะเลขนาดใหญ่ แต่ส่วนใหญ่ตำรวจน้ำจะใช้เรือยนต์ขนาดเล็ก ขนาดกลาง ที่มีความเร็วสูง ซึ่งในบางพื้นที่จะมีการติดตั้งอุปกรณ์ฉีดน้ำดับเพลิงเข้าไปบนดาดฟ้าเรือด้วย ซึ่งเจ้าหน้าที่ตำรวจน้ำจะได้รับการฝึกฝนให้สามารถปฏิบัติภารกิจช่วยเหลือทางน้ำต่าง ๆ รวมไปถึงการปฐมพยาบาลเบื้องต้น การผจญเพลิง
พ.ศ. 967
พุทธศักราช 967 ตรงกับปี คริสต์ศักราช 424
คลองด่าน
คลองด่าน อาจหมายถึง
เตเลเฟ
เตเลเฟ (Telefe) ย่อมาจาก เตเลบิซิออนเฟเดรัล (Televisión Federal) เป็นเครือข่ายโทรทัศน์ในอาร์เจนตินาที่พาราเมาต์โกลบอลเป็นเจ้าของ ก่อตั้งเมื่อวันที่ 15 มกราคม พ.ศ. 2533 โดยอาเบลิโน ปอร์โต สถานีนี้มีสำนักงานใหญ่อยู่ในบัวโนสไอเรส
โรงงานทอผ้าโทมิโอกะและสถานที่ที่เกี่ยวข้อง
โรงงานทอผ้าโทมิโอกะและสถานที่ที่เกี่ยวข้อง (富岡製糸場, Tomioka Silk Mill and Related Sites) คือ ชื่อตามที่ได้จดทะเบียนเป็นมรดกโลก สถานที่แห่งนี้คือโรงงานสาวผ้าไหมที่เป็นต้นแบบในยุคใหม่ที่มีความเก่าแก่ที่สุดในประเทศญี่ปุ่น ก่อตั้งใน ค.ศ. 1872 โดยรัฐบาลเพื่อที่จะแนะนำเครื่องจักรสาวผ้าที่ทันสมัยจากฝรั่งเศสและเผยแพร่เทคโนโลยีสู่ญี่ปุ่น โรงงานนี้ได้รับการจดทะเบียนโดยรัฐบาลในฐานะแหล่งที่ตั้งทางประวัติศาสตร์ และอาคารได้รับการอนุรักษ์เป็นอย่างดี มันคือโรงงานขนาดใหญ่แห่งหนึ่งในเขตเมืองเก่าของโทมิโอกะในจังหวัดกุมมะ ตั้งอยู่ห่างจากกรุงโตเกียว ทางตะวันตกเฉียงเหนือประมาณ 100 กิโลเมตร
ประวัติ
ไม่นานหลังจากการปฏิวัติเมจิในปลายคริสตศตววษที่ 19 รัฐบาลญี่ปุ่นรีบเร่งนำความทันสมัยมาสู่ญี่ปุ่น เพื่อที่จะก้าวทันประเทศต่าง ๆ ในทวีปยุโรป ผ้าไหมดิบของญี่ปุ่นคือ สินค้าส่งออกที่สำคัญที่สุด และสนับสนุนความเจริญเติบโตทางเศรษฐกิจในเวลานั้น แต่ระหว่างความนิยมนี้ โรงงานผ้าไหมญี่ปุ่นเริ่มที่จะเสียคุณภาพของผ้าไหม ซึ่งเป็นอันตรายอย่างรวดเร็วต่อชื่อเสียงของญี่ปุ่นในฐานะผู้ผลิตผ้าไหมดิบ ด้วยเหตุนี้รัฐบาลแห่งชาติตัดสินใจที่จะก่อตั้งโรงงานทอผ้าโทมิโอกะ เพื่อเป็นต้นแบบในการปั่นด้ายด้วยเครื่องจักรที่มีความซับซ้อนมากที่สุด และพัฒนาคุณภาพของผ้าไหมดิบ
ใน ค.ศ. 1870 พอล บรูแนท (Paul Brunat) ผู้ซึ่งทำงานในบริษัทการค้าฝรั่งเศสในโยโกฮามะได้ค้นหาที่ตั้งที่เหมาะสมสำหรับโรงงานผ้าไหมในภูมิภาคคันโต และเลือกที่ตั้งนั้นในเมืองโทมิโอกะ การก่อสร้างเริ่มใน ค.ศ. 1871 และเสร็จสมบูรณ์ในเดือนกรกฎาคมปีถัดไป สามเดือนต่อมาโรงงานเริ่มดำเนินงาน ภายในโรงงานมีเครื่องจักรปั่นผ้าไหมกว่า 150 เครื่อง และคนงานหญิง 400 คน ทำงานในโรงงาน วิถีชีวิตของคนงานเหล่านั้นได้รับการบันทึกไว้ในสมุดบันทึกของวาดะ เอ (Wada Ei)
โรงงานทอผ้าโทมิโอกะมุ่งมั่นการผลิตผ้าไหมดิบคุณภาพสูง และแม้ว่าผ้าไหมเหล่านั้นได้สร้างชื่อเสียงด้วยคุณภาพของมันในต่างประเทศ แต่ธุรกิจผ้าไหมอยู่ในสภาวะขาดทุนโดยตลอด ถึงจะมีการลดราคาสินค้าแล้ว ทางโรงงานก็ยังคงขาดทุนอย่างหนักส่งผลให้รัฐบาลตัดสินใจขายโรงงานและโอนธุรกิจให้กับเครือมิตสึอิไฟแนนซ์ (Mitsui Finance Group) ใน ค.ศ. 1893 และใน ค.ศ. 1902 โรงงานถูกโอนอีกครั้งสู่บริษัทฮาระ (Hara Company)
พระพุทธพยากรณ์
ประวัติ
พระบาทสมเด็จพระนั่งเกล้าเจ้าอยู่หัวทรงคุ้นเคยกับท่านขรัวอ่อนหรือกล่ำ วัดอัปสรสวรรค์ ซึ่งมีความชำนาญด้านโหราศาสตร์และฤกษ์ยาม คราวใดเมื่อเสด็จไปราชการทัพ มักจะเสด็จไปให้ท่านตรวจดูฤกษ์ยามสามตาเสมอ ต่อมา ตำแหน่งเจ้าอาวาสวัดอัปสรสวรรค์ว่างลง ท่านขรัวอ่อนหรือกล่ำ ได้รับแต่งตั้งเป็นเจ้าอาวาส จึงพระราชทานสมณศักดิ์ชั้นสัญญาบัตรในราชทินนามที่ พระครูพุทธพยากรณ์ และทรงพระราชทินนามนี้ต่อมาอีกหลายรูป
ถึงปี พ.ศ. 2464 พระครูพุทธพยากรณ์ (เจริญ อุปตสฺโส) ได้เลื่อนสมณศักดิ์เป็น พระพุทธพยากรณ์ พระราชาคณะชั้นสามัญ เป็นรูปแรก กระทั่งท่านมรณภาพในปี พ.ศ. 2494 ก็มิได้แต่งตั้งอีกเลย จนว่างไปเป็นเวลา 63 ปี จนกระทั่งในปี พ.ศ. 2557 พระครูสุนทรสิทธิการ (สุคนธ์ สุคนฺธธโร) ได้เลื่อนสมณศักดิ์เป็น พระพุทธพยากรณ์ เป็นรูปที่สอง
ฐานานุกรม
สมัยเป็นสมณศักดิ์พระครูสัญญาบัตร พระครูพุทธพยากรณ์ มีฐานานุศักดิ์ตั้งฐานานุกรมได้ 2 รูป ดังนี้
บาติกแอร์ มาเลเซีย
บาติกแอร์ มาเลเซีย (Batik Air Malaysia) หรือชื่อเก่า มาลินโดแอร์ (Malindo Air) เป็นสายการบินต้นทุนต่ำสัญชาติมาเลเซีย โดยมีฐานการบินที่กัวลาลัมเปอร์,และสำนักงานในเปตาลิงจายา สายการบินต้นทุนต่ำเกิดจากการร่วมทุนระหว่างอุตสาหกรรมการบินและกลาโหมแห่งชาติมาเลเซีย (NADI) (ร้อยละ 51) และสายการบินไลออนแอร์ของอินโดนีเซีย (ร้อยละ 49) โดยชื่อแรกของสายการบินมาลินโดนั้นเป็นการรวมชื่อประเทศของสองประเทศรวมกันคือ: มาเลเซีย และ อินโดนีเซีย สายการบินมาลินโดแอร์เปิดให้บริการเมื่อวันที่ 1 พฤษภาคม พ.ศ. 2556 โดยต่อมาได้เปิดให้บริการที่อาคาร 2 ในตอนเริ่มเปิดให้บริการนั้นเน้นเที่ยวบินภายในประเทศเป็นหลัก
ข้อตกลงการบินร่วม
บาติกแอร์ มาเลเซียได้ทำข้อตกลงการบินร่วมกับสายการบินดังต่อไปนี้:
ข้อตกลงระหว่างสายการบิน
บาติกแอร์ มาเลเซียได้ทำข้อตกลงกับสายการบินดังต่อไปนี้:
ฝูงบิน
มาลินโดแอร์มีแผนจะนำเครื่องบินเข้าประจำการให้ได้จำนวน 100 ลำภายใน 10 ปี
พ.ศ. 966
พุทธศักราช 966 ตรงกับปี คริสต์ศักราช 423
นภาพร จรณวัต
นภาพร จรณวัต (Napaporn Charanawat; ชื่อเล่น: มิ้นท์) เกิดวันที่ 29 มีนาคม พ.ศ. 2542 นักเทควันโดหญิงทีมชาติไทย เป็นนักกีฬาเทควันโดจากจังหวัดนนทบุรี แชมป์เทควันโดเยาวชนโลกปี 2016 รุ่นไม่เกิน 46 กก.หญิง ที่ประเทศแคนาดา ต่อจากนักกีฬารุ่นพี่ คือ บุตรี เผือดผ่อง และเป็นเอก การะเกตุ แชมป์เทควันโดเยาวชนโลกปี 2006 ที่ประเทศเวียดนาม นอกจากนี้ยังเป็นเจ้าของเหรียญทอง 4 สมัย ในการแข่งขันเทควันโด รายการ "โคเรีย โอเพ่น" ระหว่างปี 2012-2015 ที่ประเทศเกาหลีใต้
ประวัติ
นภาพรสำเร็จการศึกษาระดับชั้นมัธยมศึกษาตอนปลายจากโรงเรียนสวนกุหลาบวิทยาลัยนนทบุรี และศึกษาต่อระดับปริญญาตรีที่คณะนิเทศศาสตร์ จุฬาลงกรณ์มหาวิทยาลัย เป็นน้องสาวของ "มายด์" นภัสสร จรณวัต อดีตนักกีฬาเทควันโดเยาวชนทีมชาติไทย เจ้าของเหรียญเงินจากการแข่งขันเทควันโดเยาวชนชิงแชมป์เอเชีย รายการ "Asian Junior Taekwondo Championships 2013" รุ่นไม่เกิน 49 กก.หญิง ที่กรุงจาการ์ตา ประเทศอินโดนีเซีย ก่อนที่จะเป็นนักกีฬาเทควันโด ประเภทเคียวรูกิหรือต่อสู้ นภาพรและพี่สาวเคยเป็นนักกีฬาเทควันโด ประเภทพุมเซ่หรือท่ารำมาก่อน โดยเป็นตัวแทนทีมชาติไทยเข้าร่วมการแข่งขัน รายการ "18th Vietnam International Taekwondo Championships 2010" ที่เมืองโฮจิมินห์ ประเทศเวียดนาม คว้าเหรียญเงินจากการแข่งขันเทควันโดพุมเซ่หรือท่ารำ ประเภททีมหญิง รุ่นอายุไม่เกิน 13 ปี
ในปี 2554 เข้าร่วมการแข่งขัน รายการ "GH BANK" Thailand Junior Taekwondo Championships 2011 หรือ รายการ "ธอส. เทควันโด ยุวชน - เยาวชน ชิงชนะเลิศแห่งประเทศไทย" ประจำปี 2554 คว้าเหรียญทอง รุ่นยุวชนหญิง อายุ 11-12 ปี ไม่เกิน 39 กก.
ในปี 2555 เข้าร่วมการแข่งขันเทควันโด ประเภทต่อสู้ทีมหญิง "กีฬาเยาวชนแห่งชาติ ครั้งที่ 28" หรือ "ภูเก็ตเกมส์" โดยเป็นฝ่ายชนะคะแนนนักกีฬาจากกรุงเทพมหานคร 3-0 คว้าเหรียญทองให้กับจังหวัดนนทบุรี เหรียญเงินจากการแข่งขันเทควันโด ประเภทต่อสู้ทีม 4 คน ทีมหญิง "กีฬาแห่งชาติ ครั้งที่ 41" หรือ "เชียงใหม่เกมส์" หลังจากนั้น 2 ปีต่อมา นภาพรสามารถคว้าเหรียญทอง จากการแข่งขันเทควันโด รุ่นไม่เกิน 46 กก.หญิง "กีฬาแห่งชาติ ครั้งที่ 42" หรือ "สุพรรณบุรีเกมส์" และคว้าเหรียญทองเป็นสมัยที่ 2 จากการแข่งขันเทควันโด รุ่นไม่เกิน 46 กก.หญิง "กีฬาแห่งชาติ ครั้งที่ 43" หรือ "นครราชสีมาเกมส์" นอกจากนี้ยังเข้าร่วมการแข่งขันเทควันโดในต่างประเทศ รายการ "โคเรีย โอเพ่น 2012" รุ่นไม่เกิน 49 กก.หญิง ที่เมืองคยองจู ประเทศเกาหลีใต้ รอบชิงชนะเลิศ เป็นฝ่ายชนะคะแนนลาเนตส์ อนาสตาเซีย นักกีฬาจากรัสเซีย 9-1 คว้าเหรียญทอง รุ่นไม่เกิน 49 กก.หญิง
พ.ศ. 2556
ในปี 2556 นภาพรเข้าร่วมการแข่งขันเทควันโด รายการ "โคเรีย โอเพ่น 2013" รุ่นไม่เกิน 46 กก.หญิง ที่เมืองชุนชอน ประเทศเกาหลีใต้ ในฐานะนักกีฬาเทควันโดเยาวชนทีมชาติไทย รอบชิงชนะเลิศเป็นฝ่ายชนะคะแนนเวเนดา กาเซีย เดอ เลออน นักกีฬาจากเม็กซิโก 20-10 คว้าเหรียญทองเหรียญที่ 4 ให้กับทีมชาติไทยได้สำเร็จ ซึ่งเป็นการคว้าแชมป์สมัยที่ 2 จากรายการนี้ ต่อมาเข้าร่วมการแข่งขันเทควันโด รายการ "เทรลเลบอร์ก โอเพ่น 2013" ที่เมืองเทรลเลบอร์ก ประเทศสวีเดน คว้าเหรียญเงิน รุ่นไม่เกิน 46 กก.หญิง
เข้าร่วมการแข่งขันเทควันโดเยาวชนชิงแชมป์เอเชีย รายการ "Asian Junior Taekwondo Championships 2013" ที่กรุงจาการ์ตา ประเทศอินโดนีเซีย คว้าเหรียญเงิน รุ่นไม่เกิน 46 กก.หญิง โดยเข้าร่วมการแข่งขันกับนักกีฬาเทควันโดเยาวชนทีมชาติไทย จำนวน 11 คน แบ่งเป็นเยาวชนหญิง จำนวน 4 คน ประกอบด้วย อรญา แก้วตา รุ่นไม่เกิน 42 กก.หญิง พาณิภัค วงศ์พัฒนกิจ รุ่นไม่เกิน 44 กก.หญิง นภัสสร จรณวัต รุ่นไม่เกิน 49 กก.หญิง พรรณนภา หาญสุจินต์ รุ่นไม่เกิน 52 กก.หญิง แบ่งเป็นเยาวชนชาย จำนวน 7 คน ประกอบด้วย เทวินทร์ หาญปราบ รุ่นไม่เกิน 45 กก.ชาย รามณรงค์ เสวกวิหารี รุ่นไม่เกิน 48 กก.ชาย ณัฐวุฒิ เจริญรักษ์ รุ่นไม่เกิน 51 กก.ชาย สุทธิศักดิ์ จานทอง รุ่นไม่เกิน 55 กก.ชาย ณัฐวีร์ กล่อมพงษ์ รุ่นไม่เกิน 59 กก.ชาย ณชพล เฉลิมลักษณ์ รุ่นไม่เกิน 63 กก.ชาย ยูลิสซีส ฮาลเลอร์ รุ่นไม่เกิน 73 กก.ชาย
พ.ศ. 2557
ในปี 2557 เป็นตัวแทนนักกีฬาเทควันโดเยาวชนทีมชาติไทย เข้าร่วมการแข่งขันเทควันโดเยาวชนชิงแชมป์โลก รายการ "WTF World Junior Taekwondo Championships 2014" คว้าเหรียญเงิน รุ่นไม่เกิน 46 กก.หญิง ที่ประเทศไต้หวัน โดยเป็นรองแชมป์โลกเยาวชนร่วมกับณัฐวีร์ กล่อมพงษ์ ที่คว้าเหรียญเงินจากการแข่งขันเทควันโด รุ่นไม่เกิน 59 กก.ชาย และเข้าร่วมการแข่งขันเทควันโด รายการ "โคเรีย โอเพ่น 2014" ที่ประเทศเกาหลีใต้ คว้าเหรียญทอง รุ่นไม่เกิน 46 กก.หญิง ซึ่งเป็นการคว้าแชมป์สมัยที่ 3 จากรายการนี้
พ.ศ. 2558
ในปี 2558 เข้าร่วมการแข่งขันเทควันโดเยาวชนชิงแชมป์เอเชีย รายการ "Asian Junior Taekwondo Championships 2015" ที่ประเทศไต้หวัน คว้าเหรียญเงิน รุ่นไม่เกิน 44 กก.หญิง โดยเข้าร่วมการแข่งขันกับนักกีฬาเทควันโดรุ่นเยาวชน จำนวน 11 คน ประกอบด้วย รวิภา ศิริสมบูรณ์วัฒนา รุ่นไม่เกิน 42 กก.หญิง รัชนีกร สูนประหัต รุ่นไม่เกิน 46 กก.หญิง ณัฐวิภา อินทรสมบัติ รุ่นไม่เกิน 49 กก.หญิง เบญจรัตน์ อย่างตระกูล รุ่นไม่เกิน 52 กก.หญิง อิศรินทร์ ทวีปถาวรวงศ์ รุ่นไม่เกิน 59 กก.หญิง วรัญชัย จังศิริพรปกรณ์ รุ่นไม่เกิน 45 กก.ชาย ปุริม ปุรินทราภิบาล รุ่นไม่เกิน 48 กก.ชาย เทวินทร์ หาญปราบ รุ่นไม่เกิน 51 กก.ชาย สิรวิชญ์ ปิยะจินดา รุ่นไม่เกิน 55 กก.ชาย อินทัช รัตนาวังเจริญ รุ่นไม่เกิน 59 กก.ชาย ปฏิภาณ สุขประเสริฐ รุ่นไม่เกิน 73 กก.ชาย และเข้าร่วมการแข่งขันเทควันโด รายการ "โคเรีย โอเพ่น 2015" ที่เมืองชุนชอน ประเทศเกาหลีใต้ คว้าเหรียญทอง รุ่นไม่เกิน 46 กก.หญิง ซึ่งเป็นการคว้าแชมป์สมัยที่ 4 จากรายการนี้
พ.ศ. 2559
ในปี 2559 เข้าร่วมการแข่งขันเทควันโดเยาวชนชิงแชมป์โลก รายการ "WTF World Junior Taekwondo Championships 2016" รุ่นไม่เกิน 46 กก.หญิง ที่เมืองเบิร์นนาบี ประเทศแคนาดา รอบ 32 คน เป็นฝ่ายชนะคะแนนนักกีฬาจากตาฮีตี 6-0 รอบ 16 คน ชนะคะแนนนักกีฬาจากฮังการี 1-1 รอบก่อนรองชนะเลิศ ชนะคะแนนนักกีฬาจากจีน 4-0 รอบรองชนะเลิศ ชนะคะแนนนักกีฬาจากอิสราเอล 5-4 รอบชิงชนะเลิศ ชนะคะแนนนักกีฬาจากสวีเดน 11-7 คว้าเหรียญทองมาครองได้สำเร็จ หลังจากที่ทางสมาคมกีฬาเทควันโดแห่งประเทศไทยรอคอยมานานถึง 10 ปี การแข่งขันครั้งนี้เป็นรายการสุดท้ายในระดับเยาวชนของนภาพร
ในปี 2559 เข้าร่วมการแข่งขันเทควันโด รายการ "Aquece Rio International Taekwondo Tournament" หรือ พรีโอลิมปิกเกมส์ 2016 ที่กรุงรีโอเดจาเนโร ประเทศบราซิล คว้าเหรียญทองแดง รุ่นไม่เกิน 49 กก.หญิง ซึ่งเป็นการแข่งขันที่จัดขึ้นเพื่อให้นักกีฬาเทควันโดแต่ละชาติได้ประลองสนามก่อนที่จะมีการแข่งขัน "โอลิมปิกเกมส์ 2016" นภาพรเข้าร่วมการแข่งขันครั้งนี้แทนนักกีฬาเทควันโดทีมชาติไทย จำนวน 2 คน คือ ชนาธิป ซ้อนขำ และพาณิภัค วงศ์พัฒนกิจ ที่สามารถคว้าโควต้าเข้าร่วมการแข่งขัน "โอลิมปิกเกมส์ 2016" ได้สำเร็จ ในการแข่งขันเทควันโด รุ่นไม่เกิน 49 กก.หญิง
พ.ศ. 2560
ในปี 2560 นภาพรเข้าร่วมการแข่งขันเทควันโด รายการ "US Open Taekwondo Championships 2017" คว้าเหรียญทอง รุ่นไม่เกิน 49 กก.หญิง ที่เมืองลาสเวกัส ประเทศสหรัฐอเมริกา รอบชิงชนะเลิศ เป็นฝ่ายชนะคะแนนนักกีฬาจากเม็กซิโก 16-13 ต่อมาเข้าร่วมการแข่งขันเทควันโด รายการ "44th Lotto Dutch Open Taekwondo Championships 2017" คว้าเหรียญทองแดง รุ่นไม่เกิน 46 กก.หญิง ที่เมืองไอนด์โฮเวน ประเทศเนเธอร์แลนด์ รอบรองชนะเลิศพ่ายคะแนนนักกีฬาจากสเปน 9-14 จากนั้นเข้าร่วมการแข่งขันเทควันโด รายการ "เบลเยี่ยม โอเพ่น 2017" คว้าเหรียญทอง รุ่นไม่เกิน 46 กก.หญิง ที่เมืองโลมเมิล ประเทศเบลเยี่ยม รอบชิงชนะเลิศ เป็นฝ่ายชนะคะแนนนักกีฬาจากแคนาดา 16-6 และเข้าร่วมการแข่งขันเทควันโดชิงแชมป์โลก รายการ "WTF World Taekwondo Championships 2017" คว้าเหรียญทองแดง รุ่นไม่เกิน 46 กก.หญิง ที่เมืองมูจู ประเทศเกาหลีใต้
เคลิ้ม (เพลงสล็อต แมชชีน)
เคลิ้ม (Kloem) เป็นซิงเกิลที่ 2 ของวงดนตรีสล็อต แมชชีน จากสตูดิโออัลบั้มที่ 6 Rainbow จากค่ายบีอีซี-เทโร มิวสิค ประพันธ์คำร้อง-ทำนองและเรียบเรียงโดย Po Posayanukul เพลงนี้มีความโดดเด่นทางด้านการใช้สัมผัสคล้อง­จองท่อนเพลง และยังเลือกใช้สำนวนภาษาเชย ๆ ออกจำหน่ายในวันที่ 27 ตุลาคม พ.ศ. 2556 และมิวสิกวีดิโอกำกับโดย John Kittithat และเผยแพร่ในยูทูบ วันที่ 21 พฤศจิกายน พ.ศ. 2556
การตอบรับ
เพลง เคลิ้ม ได้อันดับ 15 จากการจัดอันดับของ 95.5 FM Virgin Hitz หมวดเพลงไทยสากล ประจำวันที่ 22 ธันวาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล
ฆวีชา กวารัทส์เฆลีอา
ฆวีชา กวารัทส์เฆลีอา (ხვიჩა კვარაცხელია; เกิด 12 กุมภาพันธ์ ค.ศ. 2001) เป็นนักฟุตบอลอาชีพชาวจอร์เจียที่เล่นในตำแหน่งปีกซ้ายให้แก่นาโปลีในเซเรียอา และทีมชาติจอร์เจีย เขาถูกมองว่าเป็นหนึ่งในนักเตะดาวรุ่งที่ดีที่สุดในโลก ขึ้นชื่อเรื่องไหวพริบ การเลี้ยงบอล และการทำเกม
เริ่มต้นอาชีพ
กวารัทส์เฆลีอามาจากระบบเยาวชนของดีนาโมทบิลีซี เขาเริ่มอาชีพค้าแข้งกับดีนาโมทบิลีซีใน ค.ศ. 2017 โดยเปิดตัวในทีมชุดใหญ่พบกับกอลเฆที-1913 พอที โดยลงมาเป็นตัวสำรองในนาทีที่ 62 เมื่อวันที่ 29 กันยายน ค.ศ. 2017 กวารัทส์เฆลีอาลงเล่น 5 นัดในทุกรายการให้แก่ดีนาโมทบิลีซี โดยทำประตูแรกในเกมที่ชนะชูคูราคอบูเลที 1–0 เมื่อวันที่ 18 พฤศจิกายน ค.ศ. 2017
เนื่องจากผลงานของเขากับทีมชาติจอร์เจียรุ่นอายุไม่เกิน 17 ปี กวารัทส์เฆลีอากลายเป็นผู้คว้าเหรียญทองอาเลคซันเดร ชีวัดเซ คนแรกใน ค.ศ. 2017 สหพันธ์ฟุตบอลจอร์เจียมอบเหรียญรางวัลดังกล่าวให้แก่ผู้เล่นดาวรุ่งที่มีความสามารถทุกปี ในปีต่อมา เขาได้รับเหรียญเงินจากผลงานของเขากับทีมชาติจอร์เจียรุ่นอายุไม่เกิน 19 ปี
ในเดือนมีนาคม ค.ศ. 2018 กวารัทส์เฆลีอาออกจากดีนาโมทบิลีซี อันเป็นผลมาจากสัญญาที่มีข้อโต้แย้ง และต่อมาเขาได้เซ็นสัญญากับรุสทาวีแบบไม่มีค่าตัว
ปอนด์ซูดานใต้
ปอนด์ซูดานใต้ (รหัส ISO และชื่อย่อ: SSP ) เป็นเงินตราของสาธารณรัฐซูดานใต้อย่างเป็นทางการ แบ่งเป็นหน่วยย่อยได้ 100 เฟียสเตอร์ (piastre) ได้รับการรับรองโดยสภานิติบัญญัติซูดานใต้ก่อนหน้าการแยกตัวออกเป็นอิสระจากซูดานเมื่อวันที่ 9 กรกฎาคม ค.ศ. 2011 เริ่มใช้เมื่อวันที่ 18 กรกฎาคมของปีเดียวกัน และแทนที่ปอนด์ซูดานตามมูลค่าที่ตราไว้ (at par) จากนั้นในวันที่ 1 กันยายน ค.ศ. 2011 เงินปอนด์ซูดานไม่สามารถชำระหนี้ได้ตามกฎหมายในซูดานใต้อีกต่อไป
ฆวีชา กวารัทส์เฆลีอา
นาโปลี
เมื่อวันที่ 1 กรกฎาคม ค.ศ. 2022 นาโปลีในเซเรียอายืนยันการเซ็นสัญญาคว้าตัวกวารัทส์เฆลีอาในข้อตกลงระยะยาวจนถึง ค.ศ. 2027 จากดีนาโมบาทูมี ด้วยค่าตัว 10–12 ล้านยูโร กวารัทส์เฆลีอาเปิดตัวกับสโมสรในวันจันทร์ที่ 15 สิงหาคม ในเกมนัดแรกของเซเรียอากับเฮลแลสเวโรนา เขาทำประตูและแอสซิสต์ในชัยชนะ 5–2 เขายิงได้ 2 ประตูในเกมนัดต่อมาที่พบกับมอนซาเมื่อวันอาทิตย์ที่ 21 สิงหาคม เขาทำ 2 ประตูเป็นครั้งแรกในเซเรียอาในชัยชนะ 4–0
ปอนด์ซูดานใต้
ในวันที่ 8 ตุลาคม ค.ศ. 2020 เนื่องจากค่าเสื่อมราคาอย่างหนักในอัตราแลกเปลี่ยนสกุลเงินปอนด์ซูดานใต้กับดอลลาร์สหรัฐ ทำให้มีประกาศจะยุบเลิกสกุลเงินในเร็ววัน
พ.ศ. 965
พุทธศักราช 965 ตรงกับปี คริสต์ศักราช 422
จิตไร้สำนึก
จิตไร้สำนึก (unconscious mind) ประกอบด้วยกระบวนการในจิตซึ่งเกิดขึ้นโดยอัตโนมัติและไม่สามารถพินิจภายในได้ มีกระบวนการคิด ความจำ อารมณ์และแรงจูงใจ แม้กระบวนการเหล่านี้มีอยู่ใต้ผิวของความตระหนักพิชาน (conscious) แต่มีทฤษฎีว่า จิตไร้สำนึกส่งอิทธิพลต่อพฤติกรรม คำนี้บัญญัติโดย ฟรีดริช เชลลิง นักปรัชญาจินตนิยมชาวเยอรมันสมัยคริสต์ศตวรรษที่ 18 และภายหลังเซมาเอล เทย์เลอร์ โคละริดจ์ กวีและผู้เขียนงานประพันธ์ นำเข้ามาในภาษาอังกฤษ ซิกมุนด์ ฟรอยด์ นักประสาทวิทยาและนักจิตวิเคราะห์ชาวออสเตรียพัฒนาและเผยแพร่มโนทัศน์ดังกล่าว หลักฐานเชิงประจักษ์แนะว่า ปรากฏการณ์ไร้สำนึกมีความรู้สึกที่ถูกกดเก็บ ทักษะอัตโนมัติ สัญชานใต้ระดับ (subliminal perception) ความคิด นิสัยและปฏิกิริยาอัตโนมัติ และอาจยังมีปม (complex) ความกลัวและความปรารถนาที่ซ่อนอยู่ ในทฤษฎีจิตวิเคราะห์ เข้าใจว่ากระบวนการไร้สำนึกแสดงออกในฝันในรูปสัญลักษณ์ เช่นเดียวกับการพลั้งปาก (slips of the tongue) และมุกตลก ฉะนั้น จึงมองได้ว่าจิตไร้สำนึกเป็นบ่อเกิดของฝันและความคิดอัตโนมัติ (ที่ปรากฏโดยไม่มีสาเหตุชัดเจน) คลังความจำที่ถูกลืม (ซึ่งยังอาจเข้าถึงพิชานในภายหลัง) และที่ตั้งของความรู้โดยปริยาย (implicit knowledge, หมายถึง สิ่งที่สิ่งที่เรียนรู้มาอย่างดีจนทำได้โดยไม่ต้องคิด)
พ.ศ. 964
พุทธศักราช 964 ตรงกับปี คริสต์ศักราช 421
โอลิมปิกฤดูหนาว 2010
กีฬาโอลิมปิกฤดูหนาวครั้งที่ 21 (XXI Olympic Winter Games) เป็นการแข่งขันกีฬาโอลิมปิกฤดูหนาวครั้งที่ 21 จัดขึ้น ณ เมืองแวนคูเวอร์ แคนาดา ระหว่างวันที่ 12 กุมภาพันธ์ ถึง 28 กุมภาพันธ์ พ.ศ. 2553
บันเทิงคดีพยากรณ์และหลังพยากรณ์
บันเทิงคดีพยากรณ์ (Apocalyptic fiction) เป็นประเภทย่อยของบันเทิงคดีแนววิทยาศาสตร์ ซึ่งมีเนื้อหาเกี่ยวกับการสิ้นสุดของอารยธรรมมนุษย์ อาจเนื่องมาจากความหายนะตามที่เป็นจริง เช่น การสงครามนิวเคลียร์ โรคระบาดทั่ว การโจมตีจากนอกโลก การชนของเทห์วัตถุ (impact event) การก่อการกำเริบของไซเบอร์เนติกส์ ภาวะเอกฐานทางเทคโนโลยี (technological singularity) ความผิดปกติในการถ่ายทอดพันธุกรรม ปรากฏการณ์เหนือธรรมชาติ การพิพากษาของพระเจ้า การเปลี่ยนแปลงสภาพอากาศอย่างควบคุมไม่ได้ การหมดไปของทรัพยากร การล่มสลายของระบบนิเวศ หรือภัยพิบัติทั่วไปอื่น ๆ ส่วนบันเทิงคดีหลังพยากรณ์ (Post-apocalyptic fiction) เกิดขึ้นในโลกหรืออารยธรรมหลังเกิดเหตุการณ์ข้างต้น กรอบเวลาอาจเป็นทันทีหลังเกิดความหายนะนั้น โดยเน้นถึงความลำบากหรือจิตวิทยาของผู้รอดชีวิต หรืออาจเกิดหลังความหายนะเป็นเวลานานก็ได้ ซึ่งมักมีแก่นเรื่องที่ว่า การมีอยู่ของอารยธรรมก่อนเกิดความหายนะถูกลืมไป (หรือกลายเป็นตำนาน) เรื่องหลังพยากรณ์มักเกิดขึ้นในโลกอนาคตที่ดำรงชีวิตแบบเกษตรกรรม ไม่พึ่งเทคโนโลยี หรือโลกที่มีเพียงเทคโนโลยีที่กระจัดกระจายบางส่วนหลงเหลืออยู่เท่านั้น
โอลิมปิกฤดูหนาว 2010
การเสนอตัวเป็นเจ้าภาพ
การประชุม IOC Session ครั้งที่ 115 ณ กรุงปราก เมื่อวันที่ 2 กรกฎาคม พ.ศ. 2546 มี 8 เมืองที่ส่งเข้าคัดเลือก ได้แก่
เมืองที่เข้ารอบ
เมื่อวันที่ 28 สิงหาคม พ.ศ. 2545 คณะกรรมการโอลิมปิกสากลได้คัดเมืองที่เสนอเป็นเจ้าภาพ 3 เมืองสุดท้าย ได้แก่ แวนคูเวอร์ ประเทศแคนาดา,พยองชาง ประเทศเกาหลีใต้,กรุงปราก สาธารณรัฐเช็ก
ผลการตัดสิน
การประกาศเมืองเจ้าภาพมีขึ้นเมื่อวันที่ 2 กรกฎาคม พ.ศ. 2546 ณ การประชุมคณะกรรมการโอลิมปิกสากล สมัยที่ 115 ที่กรุงปราก สาธารณรัฐเช็ก ก่อนการแข่งขันโอลิมปิกฤดูหนาว 2010
ประเทศที่เข้าร่วมแข่งขัน
จำนวนประเทศที่ร่วมแข่งขันทั้งหมด 82 ประเทศ แต่มีประเทศที่ผ่านเข้าแข่งขันโดยเป็นประเทศที่มีนักกีฬาผ่านรอบคัดเลือกแล้ว
ประเทศดังต่อไปนี้เคยเข้าร่วมกีฬาโอลิมปิกฤดูหนาวครั้งก่อน (ที่เมืองตูริน ประเทศอิตาลี) แต่ไม่ได้เข้าร่วมกีฬาโอลิมปิกในครั้งนี้
กีฬาที่แข่งขัน
กีฬาที่ใช้ในการแข่งขันโอลิมปิกฤดูหนาว 2010 มีทั้งหมด 15 รายการ 8 รายการจัดอยู่ในประเภทกีฬาน้ำแข็ง ซึ่งได้แก่ บอบสเล ลุจ สเคเลทัน ฮอกกี้น้ำแข็ง ระบำสเก็ต วิ่งสเก็ตทางยาว วิ่งสเก็ตแทร็คระยะสั้น และเคอลิ่ง 3 รายการจัดอยู่ในประเภทกีฬาสกีและสโนว์บอร์ด ได้แก่ สกีลงเขา ฟรีสไตล์สกี และสโนว์บอร์ด 4 รายการจัดอยู่ในประเภทนอร์ดิก ได้แก่ ไบทลอน มาราธอนสกี สกีกระโดดไกล และสกีผสม
รายชื่อชนิดกีฬาในกีฬาโอลิมปิกครั้งนี้ โดยตัวเลขในวงเล็บหลังชนิดกีฬาแสดงจำนวนเหรียญทองในแต่ละชนิดกีฬา
เหรียญรางวัล 10 อันดับแรก
ประเทศเข้าร่วมที่ได้เหรียญรางวัลมากที่สุดสิบอันดับแรก โดยประเทศแคนาดา ประเทศเจ้าภาพ จะแสดงสีเน้น
คณะกรรมาธิการสามัญประจำสภาประชาชนแห่งชาติ
คณะกรรมาธิการสามัญประจำสภาประชาชนแห่งชาติ (全国人民代表大会常务委员会, Standing Committee of the National People's Congress) คือคณะทำงานถาวรของสภาประชาชนแห่งชาติของสาธารณรัฐประชาชนจีน ทำหน้าที่เป็นที่ประชุมนิติบัญญัติชุดเล็กของประเทศ ทำหน้าที่พิจารณาตรากฎหมายและวินิจฉัยกฎหมายในยามที่ไม่อยู่ในช่วงเปิดสมัยการประชุมของสภาชุดใหญ่ (ซึ่งเปิดสมัยการประชุมเพียงสิบกว่าวันในแต่ละปี)
คณะกรรมาธิการสามัญฯประกอบด้วยสมาชิก 175 อัตราซึ่งเป็นสมาชิกสภาประชาชนแห่งชาติ ปัจจุบันมีผู้ดำรงตำแหน่ง 170 คน ในจำนวนนี้ดำรงตำแหน่งประธาน 1 คน และรองประธาน 14 คนในด้านต่างๆ ซึ่งตามระบบอาวุโสของทำเนียบการเมือง ประธานคณะกรรมาธิการสามัญฯ ถือเป็นตำแหน่งที่มีความอาวุโสที่สุดเป็นอันดับสามของประเทศ รองจากเลขาธิการพรรคคอมมิวนิสต์แห่งประเทศจีน และประธานคณะมนตรีรัฐกิจสาธารณรัฐประชาชนจีน
ศึกวันดวลเพลง สงครามแชมป์เด็ก
รายการ ศึกวันดวลเพลง สงครามแชมป์เด็ก เป็นรายการประกวดร้องเพลงลูกทุ่งสำหรับเด็ก โดยออกอากาศทุกวันเสาร์ - อาทิตย์ เวลา 17.00 - 18.00 น.ทาง ช่องวัน 31 ออกอากาศตั้งแต่วันเสาร์ที่ 1 กรกฎาคม - 30 กรกฎาคม 2560 ผลิตโดย บริษัท เดอะวันเอ็นเตอร์ไพรส์ จำกัด และ บริษัท มีมิติ จำกัด ผู้ดำเนินรายการ ภคชนก์ โวอ่อนศรี (แฟรงค์) เป็นการนำเอาแชมป์ของศึกวันดวลเพลง เด็ก มาแข่งขันเพื่อค้นหาแชมป์เหนือแชมป์ ชิงเงินรางวัล 200,000 บาท
รอบแรก
แชมป์ทั้ง 12 คนของศึกวันดวลเพลง เด็ก จะมาจับประกบคู่แข่งขัน โดยแข่งแบบน็อคเอาท์ ในรูปแบบที่คล้ายกับ ศึกวันดวลเพลง สงครามแชมป์ แต่ที่ต่างกันคือ จะไม่แบ่งเป็นสาย จะจับสลากทั้ง 12 คนเป็นทั้งหมด 6 คู่ โดยทางรายการจะให้เตรียมเพลงทั้งหมด 6 เพลง ซึ่งเพลงใดที่ได้นำมาแข่งขันแล้ว จะไม่สามารถนำกลับมาใช้ในรอบต่อไปอีก ผู้ที่กรรมการให้ชนะ 2 ใน 3 เสียงจะเป็นผู้ชนะ เข้าสู่รอบที่ 2 ต่อไป
อำเภอน้ำเกลี้ยง
น้ำเกลี้ยง เป็นอำเภอหนึ่งของจังหวัดศรีสะเกษ เป็นที่ตั้งของสถานีวนวัฒนวิจัยห้วยทา ซึ่งเป็นพื้นที่อนุรักษ์ป่าสนสองใบที่ราบเพียงแห่งเดียวของจังหวัดศรีสะเกษ ซึ่งมีอายุกว่า 200 ปี และยังเป็นพื้นที่ 1 ใน 3 ของภาคตะวันออกเฉียงเหนือที่พบป่าสนสองใบ และเป็นที่ตั้งของเขตประวัติศาสตร์เมืองโบราณพังคู